b'\n_START_ARTICLE_\nThomas Moriggl\n_START_PARAGRAPH_\nThomas Moriggl (s. 23. helmikuuta 1981 Silandro) on uransa lopettanut italialainen maastohiiht\xc3\xa4j\xc3\xa4, joka edusti seuratasolla G.S. Fiamme Giallea._NEWLINE_Aikuisten arvokisoissa Moriggl kilpaili ensimm\xc3\xa4isen kerran Oberstdorfin MM-kilpailuissa 2005. Oslon MM-kilpailuissa 2011 h\xc3\xa4n sijoittui 50 kilometrill\xc3\xa4 21:nneksi. Vancouverin olympialaisissa 2010 Moriggl oli sek\xc3\xa4 vapaan hiihtotavan 15 kilometrill\xc3\xa4 ett\xc3\xa4 30 kilometrin yhdistelm\xc3\xa4kilpailussa 24:s._NEWLINE_Maastohiihdon maailmancupissa Moriggl kilpaili ensimm\xc3\xa4isen kerran Cognessa joulukuussa 2002. Ensimm\xc3\xa4iset maailmancupin pisteens\xc3\xa4 h\xc3\xa4n saavutti Pragelaton 30 kilometrin vapaan hiihtotavan kilpailussa maaliskuussa 2004 oltuaan kolmas. Toisen kerran h\xc3\xa4n sijoittui kolmanneksi Lahden 15 kilometrin vapaan hiihtotavan kilpailussa maaliskuussa 2005.'